Horta- Túria- Morvedre-17-5-17.kml

Horta- Túria- Morvedre-17-5-17
El tram s'inicia a la comarca de l'Horta, a les portes de Serrans de la ciutat de València. Eixirem per la conca vella del riu Túria cap a la mar fins arribar al Grau, recorrerem l'antiga població marinera de Poble nou de la Mar, actualment Canyamelar, Cabanyal i Cap de França i d'allà passarem a Alboraia, poble on es fa la tradicional orxata. Seguirem cap a l'Almàssera i Borbotó. Per camins d'horta i antigues alqueries seguirem cap a Burjassot, coneixerem part de l'obra de Vicent Andrés Estellés, ja que el recorregut passa per diferents panells ceràmics amb alguns dels seus poemes. Seguirem per una etapa molt urbana i plena de parimoni, creuarem Benimàmet, Paterna i pel riu Túria arribarem a Riba-roja, ja a la comarca del Camp de Túria. Seguirem per vora riu fins al pont de Ferro, després deixarem el riu Túria per passar per Benaguasil i Benissanó amb el seu monumental castell, i finalment arribarem a Llíria la capital de la comarca.
De Llíria seguirem cap a Olocau, visitant el mas d'Albert i el mas del Capellà, continuarem cap a la Cartoixa de Porta Celi i Serra. Entrarem a la comarca del Camp de Morvedre, passarem pels pobles de Segart, Gilet i Petrés, i finalment arribarem a Sagunt capital de la comarca del Camp de Morvedre i final del tram.